**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU PROGRESU LĪDZ 2015.GADA 31.MAIJAM[[1]](#footnote-1)**

1. Atbilstoši Ministru kabineta 2015.gada 10.marta sēdes protokola Nr.14 27.§ 11.punktam Finanšu ministrijai ir uzdots, sākot ar 2015.gada maiju reizi mēnesī (pēdējā nedēļā) iesniegt Ministru kabinetā bez saskaņošanas ar citām iestādēm operatīvo informāciju par Eiropas Savienības Kohēzijas politikas fondu (turpmāk – ES fondi) ieviešanas plānu izpildi (turpmāk – ikmēneša ziņojums Ministru kabinetam), tai skaitā atbildīgo iestāžu dalījumā (par noteiktiem finanšu mērķiem un citiem priekšnosacījumiem un uzdevumiem). Ņemot vērā minēto, Finanšu ministrija sniedz pieejamo operatīvo informāciju par ES fondu 2007.–2013.gada plānošanas periodu un 2014.–2020.gada plānošanas periodu.
2. 2007.–2013.gada plānošanas perioda ietvaros 2015.gadā līdz 31.maijam:
   1. Atsevišķas atbildīgās iestādes pilnībā nav izpildījušas nacionālos maksājuma mērķus (izpilde 97,1%) finansējuma saņēmējiem[[2]](#footnote-2). Lielākā neizpilde, tā pat kā iepriekšējā mēnesī, absolūtos skaitļos ir Vides aizsardzības un reģionālās attīstības ministrijai – 28,4 milj. *euro* jeb 44,0% no plānotā, Regulāra maksājumu mērķu neizpilde vērojama aktivitātēs “Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000”, “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”, “Rīgas pilsētas ilgtspējīga attīstība” un apakšakativitātē “Informācijas sistēmu un elektronisko pakalpojumu attīstība”, kas kopā veido 19,6 milj. *euro* jeb 69% no kopējās neizpildes. Zemāk esošā tabula atspoguļo plānotos maksājuma mērķus līdz 2015.gada 31.maijam un to izpildi. Detalizēta informācija par nacionālo mērķu izpildi 2015.gadā aktivitāšu dalījumā pieejama Eiropas Savienības struktūrfondu un Kohēzijas fonda (turpmāk – ES fondi) tīmekļa vietnē <http://www.esfondi.lv/page.php?id=909>.

*Tabula 1. Atbildīgo iestāžu nacionālo mērķu izpilde līdz 2015.gada 31.maijam, euro.*

|  |  |  |  |  |  |  |
| --- | --- | --- | --- | --- | --- | --- |
| **Atbildīgā iestāde** | **Atbildīgo iestāžu mērķis 01.01.2015. - 31.05.2015.** | **Izmaksāts finansējuma saņēmējiem 01.01.2015. - 31.05.2015.** | **Izpilde, %** | **Neizpilde** | **Izpilde līdz 30.04.2015, %** | **Neizpilde līdz 30.04.2015** |
| Satiksmes ministrija | 81 179 244 | 98 467 338 | 121,3 | - | 131,0 | - |
| **Vides aizsardzības un reģionālās attīstības ministrija** | **64 541 955** | **36 122 326** | **56,0** | **28 419 629** | **66,9** | **16 093 605** |
| Ekonomikas ministrija | 42 453 048 | 52 492 154 | 123,6 | - | 134,5 | - |
| Izglītības un zinātnes ministrija | 30 645 728 | 28 681 502 | **93,6** | 1 964 226 | 111,4 | - |
| **Veselības ministrija** | 7 715 501 | 5 059 945 | **65,6** | 2 655 556 | **78,9** | 896 837 |
| Finanšu ministrija | 4 966 001 | 4 721 419 | **95,1** | 244 582 | 104,0 | - |
| Kultūras ministrija | 4 500 673 | 4 331 539 | **96,2** | 169 134 | 109,5 | - |
| Labklājības ministrija | 4 418 314 | 3 883 327 | **87,9** | 534 987 | 101,9 | - |
| **Valsts Kanceleja** | 456 920 | 223 905 | **49,0** | 233 015 | **54,6** | 170 121 |
| **Kopā:** | **240 877 384** | **233 983 455** | **97,1** | **34 221 129** | **109,8** | **17 160 563** |

* 1. ES fondu valsts budžeta izdevumu plāna neizpilde ir 17,5 milj. *euro* jeb 7,0% - neizpildes pieaugums no 7,8 milj. *euro* 2015.gada aprīļa beigās. Šobrīd ministriju budžetos līdz 2015.gada beigām ieplānoti 606,7 milj. *euro,* izpildīti 38,1% no gada plāna. Ņemot vērā nelielo atlikumu 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, iestādes aicinātas primāri finansējumu projektu ieviešanai nodrošināt jau pieejamo budžeta līdzekļu ietvaros, un tikai gadījumā, ja tas objektīvu apstākļu dēļ nav iespējams, attiecīgi pieprasīt pārdali no 80.00.00 programmas.
  2. Atbildīgo iestāžu nacionālie maksājumu mērķi tiek gatavoti un apstiprināti vienreiz gadā, savukārt, valsts budžeta izdevumu gada plānu dalījumā pa mēnešiem atbildīgās iestādes regulāri aktualizē, līdz ar to budžeta neizpilžu apjoms atkarībā no atbildīgo iestāžu plānu precizējumiem var būtiski svārstīties. Lielākā valsts budžeta izdevumu plāna neizpilde ir Ekonomikas ministrijas uzraudzītajās aktivitātēs, kas vērstas uz biznesa inkubatoru atbalstu, ārējo tirgu apgūšanu, daudzdzīvokļu māju siltumnoturības uzlabošanu, koģenerācijas elektrostaciju attīstību, augstas pievienotās vērtības investīciju atbalstu, zinātnes komercializāciju un tehnoloģiju pārnesi, kā arī atbalstu nodarbināto apmācībām un darba vietu radīšanai. Savukārt nacionālo maksājumu mērķu izpilde Ekonomikas ministrijai ir pozitīva, kas skaidrojams ar piesardzīgu maksājumu mērķu noteikšanu, kā arī ir prognozēts salīdzinoši liels lauzto līgumu un neatbilstību apjoms (īpaši augstas pievienotas vērtības investīciju aktivitātē). Tāpat ievērojama valsts budžeta izdevumu plānu neizpilde ir Vides aizsardzības un reģionālās attīstības pārraudzītajās aktivitātēs, kas vērstas uz visu iestāžu informācijas sistēmu un elektronisko pakalpojumu attīstību, vēsturiski piesārņoto vietu sanāciju, hidrotehnisko būvju rekonstrukciju, kā arī reģionālu atkritumu apsaimniekošanas sistēmu attīstību. Finanšu ministrijas neizpilde lielākoties saistīta ar visu iestāžu tehniskās palīdzības līdzekļu izlietojumu. Zemāk esošajā tabulā atspoguļots ministriju budžeta plāns un tā izpilde līdz 2015.gada 31.maijam. Detalizēta informācija par valsts budžeta izlietojumu līdz 2015.gada 31.maijam pieejama ES fondu tīmekļa vietnē <http://www.esfondi.lv/page.php?id=1141>.

*Tabula 2. Atbildīgo iestāžu valsts budžeta izlietojums līdz 2015.gada 31.maijam, euro.*

|  |  |  |  |  |  |  |
| --- | --- | --- | --- | --- | --- | --- |
| **Atbildīgā iestāde** | **Atbildīgo iestāžu plāns 01.01.2015. - 31.05.2015.** | **Faktiskā izpilde 01.01.2015. - 31.05.2015.** | **Izpilde, %** | **Neizpilde** | **Izpilde līdz 30.04.2015, %** | **Neizpilde līdz 30.04.2015** |
| **Ekonomikas ministrija** | **63 512 938** | **55 669 792** | **87,7** | **7 843 146** | **94,9** | **2 612 637** |
| **Finanšu ministrija** | 7 925 456 | 6 327 615 | **79,8** | 1 597 841 | 81,3 | 1 160 310 |
| Izglītības un zinātnes ministrija | 42 664 710 | 42 284 231 | 99,1 | 380 479 | 98,2 | 666 930 |
| Kultūras ministrija | 4 679 979 | 4 679 682 | 100,0 | 297 | 99,2 | 26 319 |
| **Labklājības ministrija** | 1 338 487 | 1 143 844 | **85,5** | 194 643 | 89,7 | 125 951 |
| Satiksmes ministrija | 75 051 183 | 74 700 474 | 99,5 | 350 709 | 100,0 | 18 |
| **Valsts Kanceleja** | 468 637 | 188 302 | **40,2** | 280 335 | **57,3** | 128 249 |
| Veselības ministrija | 5 193 653 | 5 180 170 | 99,7 | 13 483 | 98,4 | 71 280 |
| **Vides aizsardzības un reģionālās attīstības ministrija** | **47 788 102** | **40 953 336** | **85,7** | **6 834 766** | **92,0** | **2 973 251** |
| **Kopā:** | **248 623 145** | **231 127 447** | **93,0** | **17 495 698** | **96,2** | **7 764 946** |

* 1. Darbības programmā “Uzņēmējdarbība un inovācijas” 2.2.prioritātes “Finanšu resursu pieejamība” **finanšu vadības instrumentiem** maksājumu mērķi tiek noteikti pa ceturkšņiem. Tā kā otrais ceturksnis vēl nav noslēdzies, tad jāņem vērā, ka faktiskā mērķu izpilde būs lielāka. Vērtējot maksājumu mērķu izpildi, tad tā vēl joprojām ir vāja. Komersantiem veiktas investīcijas, faktiski izmaksāti aizdevumi un izsniegtas garantijas par 7,7 milj. *euro* jeb 27,2% no 2015.gada otrā ceturkšņa noteiktā mērķa. Finanšu ministrija 2015.gada 17.jūnijā ir saņēmusi Ekonomikas ministrijas vēstuli par attiecināmības termiņa pagarinājumu finanšu instrumentu aktivitātēs pēc 2015.gada 31.decembra. Pēc vēstules izskatīšanas, Finanšu ministrija sniegs viedokli Ekonomikas ministrijai, par termiņa pagarinājumu. Detalizēta informācija par finanšu instrumentu līdz 2015.gada 30.aprīlim pieejama ES fondu tīmekļa vietnē <http://www.esfondi.lv/page.php?id=1064>.

*Tabula 3. Finanšu instrumentu mērķu izpilde līdz 2015.gada 30.aprīlim, ES fondu finansējums, euro*

|  |  |  |  |  |  |  |
| --- | --- | --- | --- | --- | --- | --- |
| **Finanšu instrumenti** | **Ekonomikas ministrijas plāns 01.01.2015. - 30.06.2015.** | **Faktiskā izpilde 01.01.2015. - 30.04.2015.** | **Izpilde, %** | **Neizpilde** | **Izpilde līdz 31.03.2015, %** | **Neizpilde līdz 31.03.2015** |
| 2.2.1.1.aktivitāte “Ieguldījumu fonds investīcijām, paaugstināta riska aizdevumos, riska kapitāla fondos un cita veida finanšu instrumentos”. | 21 308 445 | 3 956 378 | 18,6 | 17 352 077 | 25,3 | 7 821 733 |
| 2.2.1.4.1.apakšaktivitāte “Atbalsts aizdevumu veidā komersantu konkurētspējas uzlabošanai” | 6 019 788 | 1 654 654 | 27,5 | 4 365 134 | 38,6 | 1 970 932 |
| 2.2.1.4.2.apakšaktivitāte “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” | 12 930 516 | 2 113 560 | 16,3 | 10 816 956 | 24,2 | 4 590 142 |
| **Kopā:** | **40 258 759** | **7 724 592** | **19,2** | **32 534 167** | **26,9** | **14 382 807** |

1. 2014.–2020.gada plānošanas periods:
   1. 2015.gada 30.aprīlī ES fondu 2014.–2020.gada plānošanas perioda uzraudzības komitejas sēdē un Koalīcijas partneru darba grupas par ES fondu jautājumiem   
      2015.gada 12.jūnija sēdē tika konceptuāli saskaņots ES fondu 2014.–2020.gada plānošanas perioda specifisko atbalsta mērķu (turpmāk – SAM) ieviešanas laika grafiks, līdz ar ko Finanšu ministrija iesniedz apstiprināšanai Ministru kabinetā SAM ieviešanas laika grafiku, kas pievienots kā pielikums informatīvajam ziņojumam un kas ir atskaites punkts informācijai turpmākajiem plānotajiem darbiem SAM uzsākšanai. Minētajā SAM ieviešanas laika grafikā tiks aktualizēta informācija par izpildi reizi mēnesī un iesniegta informācijai Ministru kabinetā.
   2. 2015.gadā līdz 31.maija beigām ES fondu valsts budžeta izdevumu plāna neizpilde ir 0,6 milj. *euro* jeb 3,5% no perioda plāna. Šobrīd ministriju budžetos līdz 2015.gada beigām ieplānoti 49,2 milj. *euro,* izpildīti 32,4% no gada plāna, nedaudz atpaliekot no 2007.-2013.gadu plānošanas perioda budžeta izmantošanas tempiem. Neizpilde Labklājības ministrijai (0,2 milj. *euro*)un Izglītības un zinātnes ministrijai (0,3 milj. *euro*) ir SAM ieviešanā, kas vērsts uz jauniešu nodarbinātības paaugstināšanu.

*Tabula 4. Atbildīgo iestāžu valsts budžeta izlietojums līdz 2015.gada 31.maijam, euro.*

|  |  |  |  |  |  |  |
| --- | --- | --- | --- | --- | --- | --- |
| **Atbildīgā iestāde** | **Atbildīgo iestāžu plāns 01.01.2015. - 31.05.2015.** | **Faktiskā izpilde 01.01.2015. - 31.05.2015.** | **Izpilde, %** | **Neizpilde** | **Izpilde līdz 30.04.2015, %** | **Neizpilde līdz 30.04.2015** |
| Izglītības un zinātnes ministrija | 3 085 384 | 2 893 477 | 93,8 | 191 907 | 91,3 | 202 086 |
| Labklājības ministrija | 6 115 392 | 5 596 753 | 91,5 | 518 639 | 85,2 | 287 675 |
| Satiksmes ministrija | 10 289 451 | 10 289 450 | 100,0 | 1 | 100,0 | 2 |
| Veselības ministrija | 100 073 | 48 905 | 48,9 | 51 168 | - | - |
| **Kopā:** | **16 504 916** | **15 935 108** | **96,5** | **569 808** | **95,9** | **489 762** |

Finanšu ministrs Jānis Reirs

26.06.2015 11:56

1425

Ieva Puriņa

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas eksperte

Tālr. 67095614, fakss 67095697

[Ieva.Purina@fm.gov.lv](mailto:Ieva.Purina@fm.gov.lv)

1. Finanšu instrumentiem investīciju progress līdz 2015.gada 30.aprīlim. [↑](#footnote-ref-1)
2. Ministru kabineta 2015.gada 10.marta sēdes protokola Nr.14 27.§ 9.punkts. Pieejams Ministru kabineta tīmekļa vietnē: <http://tap.mk.gov.lv/mk/mksedes/saraksts/protokols/?protokols=2015-03-10> [↑](#footnote-ref-2)